Jeg skulle med busen hjem fra job ved 22-tiden i går aftes og havde hunden med i taske. Der er et søde hvor der kun sidder én (en ung lidt flippet pige med benet oppe på nabo-sædet). Jeg spurgte om jeg måtte sidde der og det måtte jeg da gerne. Hun sidder så med en pose chips og min hund kan selvfølgelig lugte disse og stikker hele hovedet over til pigen. Hun siger så til hunden "nej, jeg tror ikke du kan tåle sådan nogle". -"Heller ikke selv om det er de gode af dem", svarer jeg. Derefter kigger hun på mig, smiler og siger "vil du ha' nogle?" Jo tak, de var nok ikke farlige når hun selv sad og spiste dem, så vi delte chips og snakkede indtil jeg skulle af igen. Ih, hvor var det hyggeligt. Det er så lidt og det betyder så meget. Jeg blev helt glad over hendes opførsel. Så tak pige i bus 1A i går aftes!!! Nå, ville bare lige dele min optur med jer. 
Det var da en dejlig oplevelse. Også at hun var så fornuftig ikke at give hunden chips. 
Ih, det er bare så dejligt når man oplever at verden ikke er et farligt sted altid. Især når man finder ud af at det IKKE er alle flippere der er gale i hovedet!     Sød historie, kan godt forstå at du ville dele.. 
Dejligt med en hyggelig historie   ... må indrømme jeg på forhånd tænkte (inden jeg læste indlægget) "Hva nu?"  Tja... men sikken en sød og venlig pige! og hvor dejligt med en god bustur  Det er da bedre læsning end alle "de dårlige" historier herinde